
A személyiségtípusok és online vásárlói csoportok elemzése a Pannon Egyetem hallgatóinak körében

Minden cég marketing módszereit meghatározza, hogy kiket tekint a vállalkozás célcsoportnak.
A különböző döntési tényezők közül, amelyek hatással vannak a fogyasztó végső
elhatározására, kiemeli a kutatás a személyiséget. Ugyanis az alapvető személyiség hatással van
több olyan tulajdonságra, amelyek meghatározhatják a vásárlás végkimenetelét. Éppen ezért, a
cél, hogy megállapítható legyen a különböző személyiségtípusoknak az online vásárlási
szokásaik. Ezáltal kiderül, hogy csak a személyiséget alapelvével, jelentős mmértékben eltérő
vásárlói csoportokba sorolhatók-e a fogyasztók. Ebben a folyamatban a DISC személyiségteszt
és az online vásárlói szegmentálás nyújt segítséget. A reprezentatív eredmény érdekében a
Pannon Egyetem hallgatóinak körében készült a felmérés, korlátozva az online vásárlási
szokásokra, hiszen ez a vásárlási forma egyre többek számára válik elsődlegessé.
A kutatás során felállított négy hipotézis helytállósága a kvantitatív módon, online kérdőívezés
formájában érkezett válaszok alapján állapítható meg. A felmérés kitér a személyiségtípusra,
illetve többek között az online vásárlás gyakoriságára, időtartamára és okára is. Ennek
eredményeként megállapítható, hogy a különböző vásárlói csoportokat, milyen
személyiségtípussal rendelkező személyek alkotják, és mekkora arányban. Ez pedig segíthet
hatékonyabbá tenni a marketing kampányokat, hiszen minden személyiségtípus más-más
tulajdonságokat tart elsődlegesnek.



